પુણે: ભારત અને વેસ્ટ ઇન્ડિઝ વચ્ચે આવતીકાલે પાંચ વનડે મેચોની શ્રેણીની ત્રીજી વનડે મેચ પુણે ખાતે રમાનાર છે. ભારતીય ટીમ હાલમાં ૧-૦ની લીડ ધરાવે છે. અલબત્ત વિશાખાપટ્ટનમ ખાતે રમાયેલી બીજી વનડે મેચ વેસ્ટ ઇન્ડિઝે ટાઇ કરી દેવામાં સફળતા મેળવી હતી. બેટિંગમાં વેસ્ટ ઇન્ડિઝની ટીમ મજબુત દેખાઇ રહી છે. જેથી હવે ત્રીજી મેચમાં ભારતીય ટીમ વધારે શાનદાર દેખાવ કરવા અને સાવધાન રહેવા માટે તૈયાર છે. પુણેમાં રમાનારી મેચને લઇને તમામ તૈયારી કરી લેવામાં આવી છે.